**UPUTE ZA PODNOŠENJE ZAHTJEVA PO PROJEKTU „POTICANJE RAZVOJA I KOMERCIJALIZACIJA INOVACIJA U SISAČKO-MOSLAVAČKOJ ŽUPANIJI“**

1. UVJETI ZA PODNOŠENJE ZAHTJEVA

Zahtjev mogu podnijeti mikro, mali i srednji gospodarski subjekti sukladno zakonskoj definiciji koji su registrirani i koji obavljaju poslovnu djelatnost na području Sisačko-moslavačke županije, – obrti, trgovačka društva, slobodna zanimanja i ustanove u vlasništvu fizičkih osoba.

Zahtjev mogu podnijeti i udruge inovatora čije je sjedište i koji djeluju na području Sisačko-moslavačke županije

Prednost pri odobravanju imaju zahtjevi poduzetnika koji se odnose na inovacije u ekološki prihvatljivim djelatnostima, djelatnostima elektronske i izvozno orijentirane industrije.

Prijave mogu podnijeti gospodarski subjekti:

* koji su registrirani najmanje 3 mjeseca od dana podnošenja prijave
* koji su pozitivno poslovali u 2017. godini, odnosno koji sukladno zadnjem financijskom izvješću nisu u gubitku (za trgovačka društva dokazuje se GFI-em za 2017.. godinu), osim poduzetnika početnika
* koji imaju prosječno 1-249 zaposlenih u prethodnoj poslovnoj godini (broj zaposlenih krajem razdoblja)³, ili u prethodnom mjesecu ako se radi o poduzetniku početniku
* koji imaju podmirene obveze prema državni (Potvrda o nepostojanju duga od nadležne Porezne uprave
* koji imaju podmirene obveze poreza, prireza i doprinosa na i iz plaće
* koji imaju podmirene obveze prema zaposlenicima
* koji su u skladu s odredbama o potporama male vrijednosti (Uredba Komisije EU)
* koji imaju u cijelosti opravdani namjenski iskorištene dodijeljene potpore male vrijednosti ako su iste dobili
* čiji pojedinačni vlasnici i partnerski i povezani subjekti s podnositeljem zahtjeva imaju u cijelosti opravdane i namjenski iskorištene dodijeljene potpore male vrijednosti ako su iste dobili
* čiji pojedinačni vlasnici i partnerski i povezani subjekti s podnositeljem zahtjeva imaju podmirene obveze poreza, prireza i doprinosa na i iz plaće evidentirane pri nadležnoj Poreznoj upravi

Neprihvatljive osnovne djelatnosti:

Poduzetnici čija osnovna djelatnost (iz relevantnog registra) je iz jednog od sljedećih područja, nisu prihvatljivi za dodjelu bespovratnih sredstava po ovom Projektu, čak niti u slučajevima u kojima ulažu u neku od prihvatljivih djelatnosti:

1. Sektori isključeni člancima 1. i 13. Uredbe o općem skupnom izuzeću (GBER) i člankom 1. Uredbe o potporama male vrijednosti

* ribarstvo i akvakultura
* primarna poljoprivredna proizvodnja
* prerada i stavljanje na tržište poljoprivrednih proizvoda u slučajevima navedenim u članku 1. stavku 3. točki c) GBER-a
* rudnici ugljena
* čelik, brodogradnja, umjetna vlakna, promet nabava vozila za cestovni prijevoz tereta poduzetnicima koji obavljaju cestovni prijevoz tereta za najamninu ili naknadu; i povezana infrastruktura, proizvodnja i distribucija energije te energetska infrastruktura

1. Duhan i destilirana alkoholna pića. Proizvodnja duhana i destiliranih alkoholnih pića te povezanih proizvoda i trgovina njima
2. Proizvodnja oružja i streljiva te trgovina njima.
3. Kasina i slična poduzeća
4. Isključivo financijske aktivnosti ili projekti u području nekretnina koji se provode kao aktivnost financijskog ulaganja
5. Ograničenja u informatičkom sektoru: istraživanje, razvoj ili aplikacije povezane s elektroničkim podatkovnim programima ili rješenjima kojima:

se podupiru sve aktivnosti uključene u ograničene sektore iz prethodnih točaka (a) do (d), igre na sreću ili kasina na internetu, pornografija i sl.,

Neće se uzeti u razmatranje zahtjevi:

* podnositelja zahtjeva nad kojim je otvoren stečajni postupak, postupak predstečajne nagodbe ili postupak likvidacije,
* podnositelja zahtjeva nad čijim je pojedinačnim vlasnicima otvoren stečajni postupak, postupak predstečajne nagodbe ili postupak likvidacije,
* podnositelja zahtjeva u čijem se većinskom vlasništvu nalaze druge pravne osobe nad kojima je otvoren stečajni postupak, postupak predstečajne nagodbe ili postupak likvidacije,
* podnositelja zahtjeva čiji pojedinačni vlasnici imaju u većinskom vlasništvu druge pravne osobe nad kojima je otvoren stečajni postupak, postupak predstečajne nagodbe ili postupak likvidacije,
* ako je podnositelju zahtjeva, pojedinačnim vlasnicima podnositelja zahtjeva ili osobama

ovlaštenim za zastupanje podnositelja zahtjeva izrečena pravomoćna osuđujuća presuda za

jedno ili više sljedećih kaznenih djela: prijevara, prijevara u gospodarskom poslovanju,

primanje mita u gospodarskom poslovanju, davanje mita u gospodarskom poslovanju, utaja

poreza ili carine, subvencijska prijevara, pranje novca, zlouporaba položaja i ovlasti,

nezakonito pogodovanje, primanje mita, davanje mita, trgovanje utjecajem, davanje mita za

trgovanje utjecajem, zločinačko udruženje i počinjenje kaznenog djela u sastavu zločinačkog

udruženja (dokazuje se skupnom izjavom).

TABELARNI PRIKAZ UVJETA I DOKUMENTACIJE KOJOM SE DOKAZUJE ISPUNJENJE UVJETA

|  |  |  |  |
| --- | --- | --- | --- |
| Redni broj | UVJETI | DOKUMENTACIJA KOJOM SE DOKAZUJE ISPUNJENJE UVJETA ZA TRGOVAČKA DRUŠTVA, OBRTE, SLOBODNA ZANIMANJA I USTANOVE U VLASNIŠTVU FIZIČKIH OSOBA KOJI SU U SUSTAVU PRIJAVE POREZA NA DOBIT | DOKUMENTACIJA KOJOM SE DOKAZUJE ISPUNJENJE UVJETA ZA OBRTE KOJI SU U SUSTAVU PRIJAVE POREZA NA DOHODATK |
| 1 | Pravni oblik podnositelja zahtjeva | Izvadak iz sudskog registra, Izvadak iz odgovarajućeg registra za profitne ustanove | Preslika rješenja o upisu u obrtni registar ili obrtnice  Izvadak iz obrtnog registra |
| 2 | Veličina gospodarskog subjekta | Skupna izjava  Obrazac JOPPD  Preslike Prijave poreza na dohodak i popis  dugotrajne imovine za 2017. godinu iz kojih su razvidni podaci o ukupnim prihodima  i ukupnoj aktivi svih partnerskih i povezanih poduzeća s Podnositeljem zahtjeva te svih  partnerskih i povezanih subjekata s partnerskim i povezanim subjektima Podnositelja zahtjeva  Godišnja financijska izvješća i drugi službeni dokumenti za 2017. godinu iz kojih su  razvidni podaci o broju zaposlenih, ukupnim  prihodima i ukupnoj aktivi svih partnerskih i  povezanih poduzeća s Podnositeljem zahtjeva  te svih partnerskih i povezanih subjekata s partnerskim i povezanim subjektima  Podnositelja prijave registriranih izvan i u RH | Skupna izjava  Obrazac JOPPD  Prijava poreza na dohodak za 2017. god. te pregled primitaka i izdataka i  popis dugotrajne imovine za 2017. godinu  Preslike Prijave poreza na dohodak i popis dugotrajne imovine za 2017. godinu iz kojih su razvidni podaci o ukupnim prihodima i ukupnoj aktivi svih partnerskih i povezanih poduzeća s  Podnositeljem zahtjeva te svih  partnerskih i povezanih subjekata s partnerskim i povezanim subjektima  Podnositelja zahtjeva  Godišnja financijska izvješća i drugi službeni dokumenti za 2017. godinu iz kojih su razvidni podaci o broju zaposlenih, ukupnim prihodima i ukupnoj aktivi svih partnerskih i povezanih poduzeća s Podnositeljem  zahtjeva te svih partnerskih i povezanih subjekata s partnerskim i povezanim  subjektima Podnositelja zahtjeva registrir. u i izvan RH |
| 3 | Djelatnost podnositelja zahtjeva | Izvadak iz sudskog registra, Izvadak iz odgovarajućeg registra | Izvadak iz obrtnog registra |
| 4 | Djelatnost za koju se podnosi projektni prijedlog | Utvrđuje se u fazi obrade projektnog prijedloga | Utvrđuje se u fazi obrade projektnog prijedloga |
| 5 | Sjedište podnositelja zahtjeva | Izvadak iz sudskog registra, Izvadak iz odgovarajućeg registra | Izvadak iz obrtnog registra |
| 6 | Podnositelj zahtjeva je registriran najmanje 3 mjeseca do trenutka podnošenja zahtjeva | Izvadak iz sudskog registra, Izvadak iz odgovarajućeg registra | Izvadak iz obrtnog registra |
| 7 | Podnositelj zahtjeva pozitivno posluje i nije u blokadi duže od 15 dana u zadnjih 6 mjeseci | Podatak iz registra FINA-e, BON PLUS ili BON 1, te BON 2 ili SOL 2 od poslovne banke podnositelja zahtjeva | Prijava poreza na dohodak za 2017. godinu te pregled primitaka i izdataka i popis dugotrajne imovine za 2017.g. BON 2 ili SOL 2 izdan od poslovne banke podnositelja prijave |
| 8 | Podnositelj zahtjeva ima prosječno 1-249 zaposlenih u prethodnoj poslovnoj godini, odnosno prethodnom mjesecu za poduzetnike početnike | Podatak iz registra FINA-e ili JOPPD obrazac, | JOPPD obrazac |
| 9 | Podnositelj zahtjeva ima podmirene obveze poreza, prireza i doprinosa iz plaće – sve obveze prema podacima porezne uprave | Potvrda nadležne Porezne uprave | Potvrda nadležne Porezne uprave |
| 10 | Podnositelj zahtjeva je u skladu s odredbama o potporama male vrijednosti | Izjava o korištenim potporama male vrijednosti | Izjava o korištenim potporama male vrijednosti |
| 11 | Nad podnositeljima zahtjeva, pojedinačnim vlasnicima podnositelja zahtjeva, drugim pravnim osobama koje su u većinskom vlasništvu podnositelja zahtjeva i drugim pravnim osobama koje su u većinskom vlasništvu pojedinačnih vlasnika podnositelja zahtjeva nije otvoren stečajni postupak, postupak predstečajne nagodbe ili postupak likvidacije | Izvadak iz sudskog registra |  |

Dokumentacija koju moraju priložiti udruge inovatora (u daljnjem tekstu: inovatori) s prebivalištem odnosno sjedištem na području Sisačko-moslavačke županije uz dokumentaciju koju moraju podnijeti svi podnositelji je i preslika rješenja iz odgovarajućeg registra.

1. **OPĆI UVJETI**
   1. Kandidirati se može inovacija (izum ili industrijski dizajn) za koju je Državni zavod za intelektualno vlasništvo (DZIV) ili odgovarajućoj međunarodnoj ili nacionalnoj instituciji zaprimljena prijava ili izdana isprava o priznatoj zaštiti tekuće godine. Neće se razmatrati predmeti s obustavljenim postupkom ili odbijenom zaštitom.
   2. Podnositelj prijave na Javni poziv može prijaviti više inovacija, ali pravo na sufinanciranje može ostvariti samo jedna inovacija
2. **PRIHVATLJIVE PROJEKTNE AKTIVNOSTI I TROŠKOVI**

Prihvatljive su samo aktivnosti namijenjene primjeni rezultata istraživanja, razvoja i inovacija kako bi se potaknule poslovne aktivnosti i pokrenula proizvodnja novih proizvoda i usluga (novih za poduzeće i/ili novih za tržište) te ostvarili pozitivni poslovni rezultati i rast poduzeća s potencijalom na međunarodnoj razini.

Prihvatljive aktivnosti uključuju i inovacije procesa i organizacije poslovanja, pribavljanje i dobivanje patenata i drugih oblika nematerijalnog vlasništva, savjetodavne usluge za inovacije te usluge podrške inovacijama.

**Potpore se odobravaju za:**

1. stjecanje zaštite intelektualnog (industrijskog) vlasništva u zemlji i inozemstvu;

2. razvoj i tehničko-tehnološku obradu inovacija:

3. tržišno-ekonomsku obradu inovacije koja obuhvaća procjenu tržišnih izgleda

inovacije

4. sufinanciranje promotivnih aktivnosti:

5. poticanje mladih inovatora

6. poduzetničko obrazovanje inovatora

**Prihvatljivi troškovi se odnose na troškove u tekućoj godini kako slijedi:**

**1. Zaštita intelektualnog (industrijskog) vlasništva**

- troškovi postupka do priznanja patenta i registracije inovacije u RH

- troškovi vezani za pokretanje postupka međunarodne zaštite inovacije

- troškovi savjetodavnih usluga za inovacije

- troškovi pomoćnih usluga za inovacije

**2. Razvoj i tehničko tehnološka obrada inovacija obuhvaća sve faze procesa razvoja inovacije**

- nabava i ugradnja, preuređenje i nadogradnja strojeva i opreme, mjerni

instrumenti, specijalni alati,

- istraživanje i razvoj novog proizvoda, odnosno uvođenje inovacija u

proizvodnju

- troškovi osoblja (plaće osoblja prijavitelja koje je izravno uključeno u rad na projektnim aktivnostima)

- troškovi instrumenata i opreme vezane uz projektne aktivnosti

- dodatni režijski troškovi, troškovi materijala, troškovi potrošne robe i sličnih proizvoda, nastali izravno uslijed projekta

- troškovi istraživanja temeljem ugovora s drugim stranama

- troškovi znanja i patenata i ostale nematerijalne imovine koji se pribavljaju ili licencijom ustupaju od drugih strana po tržišnim uvjetima

**3. Procjena tržišnih izgleda**

- procjena tržišnih izgleda inovacija obavlja HGK ŽK Sisak

**4. Sufinanciranje promotivnih aktivnosti**

- troškovi promocije inovacije na sajmovima, izložbama i gospodarskim skupovima, preko elektronskih medija i tiskovina

**5. Poticanje mladih inovatora za inovaciju (izum ili industrijski dizajn)**

- troškovi instrumenata i opreme vezane uz projektne aktivnosti

- dodatni režijski troškovi, troškovi materijala, troškovi potrošne robe i sličnih proizvoda, nastali izravno uslijed projekta

- troškovi istraživanja temeljem ugovora s drugim stranama

**6. Poduzetničko obrazovanje inovatora**

- troškovi organiziranja seminara i tečajeva za obrazovanje inovatora radi stjecanja potrebnih poduzetničkih znanja i vještima

**Neprihvatljivi troškovi:**

-Svi troškovi nastali izvan prihvatljivog razdoblja tekuće godine

- Savjetodavne usluge povezane s redovitim aktivnostima

- Troškovi za savjetodavne usluge nastale izvan prihvatljivog razdoblja.

- Troškovi upućivanja visokokvalificiranog osoblja iz organizacije za istraživanje i širenje znanja ili velikog poduzetnika kojim se zamjenjuje postojeće osoblje kod poduzetnika

- Troškovi zaposlenika (plaće) koji ne rade na poslovima vezanima uz projekt

- Nabava vozila

- Nabava vozila za upravljanje projektom

- IT, komunikacijska i ostala oprema za redovito poslovanje

- Amortizacija opreme nabavljene iz bespovratnih sredstava

- Režijski troškovi, materijali i potrošna roba koje poduzetnik koristi u redovnom poslovanju nevezano za projekt

- porez na dodanu vrijednost te sve ostale zakonom regulirane pristojbe

Bespovratne potpore temeljem ovog Javnog natječaja dodjeljuju se sukladno Uredbi Komisije

(EU) koja se odnosi na *de minimis* potpore te su Podnositelji zahtjeva dužni uz prijavu priložiti Izjavu o

korištenim potporama male vrijednosti te Izjavu o korištenim potporama male vrijednosti povezanih

osoba.

Temeljem spomenute Uredbe maksimalan iznos svih potpora male vrijednosti, koje jednom

poduzetniku mogu biti dodijeljene tijekom razdoblja od tri fiskalne godine ne smije biti veći od

200.000 EUR,uključujući i potporu dobivenu u okviru ovog Javnog natječaja.

Pojmom „jedan poduzetnik” sukladno Uredbi obuhvaćena su sva poduzeća koja su u najmanje

jednom od sljedećih međusobnih odnosa:

a) jedno poduzeće ima većinu glasačkih prava dioničara ili članova u drugom poduzeću

b) jedno poduzeće ima pravo imenovati ili smijeniti većinu članova upravnog, upravljačkog ili

nadzornog tijela drugog poduzeća

c) jedno poduzeće ima pravo ostvarivati vladajući utjecaj na drugo poduzeće prema ugovoru

sklopljenom s tim poduzećem ili prema odredbi statuta ili društvenog ugovora tog poduzeća;

d) jedno poduzeće koje je dioničar ili član u drugom poduzeću,kontrolira samo, u skladu s

dogovorom s drugim dioničarima ili članovima tog poduzeća, većinu glasačkih prava

dioničara ili glasačkih prava članova u tom poduzeću.

Poduzeća koja su u bilo kojem od navedenih odnosa preko jednog ili više drugih poduzeća isto se tako smatraju jednim poduzetnikom.

Prije dodjele bespovratne potpore, izvršit će se provjera svih dodijeljenih bespovratnih

*de minimis* potpora sukladno Uredbi Komisije (EU) br. 1407/2013 od 18. prosinca 2013. o primjeni

članaka 107. i 108. Ugovora o funkcioniranju Europske unije na *de minimis* potpore

1. **OBVEZNA DOKUMENTACIJA**

Ovisno o pravnom obliku registracije subjekta, Podnositelji su dužni dostaviti sljedeću dokumentaciju:

Svi podnositelji zahtjeva dostavljaju slijedeću dokumentaciju:

1. Ispunjen obrazac zahtjeva SMŽ-INOV/18 i popunjen Prilog 2. Pregled računa, ponuda, predračuna, ugovora
2. Opis inovacije, sažetak opisa, slike, skice ili fotografije, opis prednosti inovacije, dodatna objašnjenja te životopis, profesionalni razvitak i angažman autora inovacije u inovacijskoj djelatnosti i popunjen Prilog 2. Pregled računa, ponuda, predračuna, ugovora
3. Preslika Obrasca P1 i D1 ovjerena pri DZIV ili patentni spis, odnosno spis o priznatom dizajnu ili preslika rješenja
4. Izjava o statusu intelektualnog vlasništva (IV)
5. Ugovori, ponude ili računi davatelja usluga u vezi zaštite prava inovacije
6. Ispunjeni obrazac Izjave o korištenim potporama male vrijednosti
7. Potvrdu Porezne uprave o nepostojanju duga prema državi, ne stariju od 30 dana od dana podnošenja zahtjeva
8. Skupna izjava – (stranica prva vlastoručno potpisana)

Trgovačka društva (d.o.o. i j.d.o.o.) dostavljaju i:

1. Izvadak i sudskog registra trgovačkog suda ne stariji od 30 dana od dana podnošenja zahtjeva
2. Presliku obavijesti Državnog zavoda za statistiku o razvrstavanju poslovnog subjekta prema NKD-2007
3. BON PLUS (ili BON 1), te BON 2 ili SOL 2, ne stariji od 30 dana od dana podnošenja zahtjeva
4. Preslika prijave poreza na dobit za prethodnu godinu, uz koju se prilaže Bilanca i Račun dobiti i gubitka te Dopunski podaci, te preslika elektroničke potvrde zaprimanja obrasca od Porezne uprave
5. JOPPD obrazac za prethodni mjesec od dana podnošenja zahtjeva
6. Karton deponiranih potpisa,

Obrti dostavljaju i;

1. Presliku rješenja o osnivanju obrta ili presliku obrtnice
2. Izvadak iz obrtnog registra ne stariji od 30 dana od dana podnošenja zahtjeva
3. BON 2 ili SOL 2, ne stariji od 30 dana od dana podnošenja zahtjeva
4. Presliku ovjerene Prijave poreza na dohodak za prethodnu godinu i popis dugotrajne imovine, ili BON PLUS (BON 1) i Prijavu poreza na dobit za prethodne dvije godine, uz koju se prilaže Bilanca i Račun dobiti i gubitka te Dopunski podaci, te preslika elektroničke potvrde zaprimanja obrasca od Porezne uprave
5. JOPPD obrazac za prethodni mjesec od dana podnošenja zahtjeva
6. Karton deponiranih potpisa,

Djelatnosti slobodnih zanimanja i ustanove u vlasništvu fizičkih osoba dostavljaju i:

1. Presliku rješenja o upisu u odgovarajući registar
2. BON PLUS (ili BON 1), te BON 2 ili SOL 2, ne stariji od 30 dana od dana podnošenja zahtjeva
3. Preslika prijave poreza na dobit za prethodnu godinu, uz koju se prilaže Bilanca i Račun dobiti i gubitka te Dopunski podaci, te preslika elektroničke potvrde zaprimanja obrasca od Porezne uprave
4. Karton deponiranih potpisa,

Udruge inovatora dostavljaju i:

1. Presliku rješenja o upisu u odgovarajući registar

Ostala dokumentacija (navedene obrasce popunjavaju samo podnositelji zahtjeva koji imaju status povezanog subjekata):

1. Obrazac Skupne izjave (u cijelosti popunjen)
2. Obrazac Izjave o korištenim potporama male vrijednosti povezanih osoba
3. Dokaze da povezane osobe nemaju duga prema državi, da pozitivno posluju i da im žiro račun nije u blokadi

**5. OBVEZE KORISNIKA BESPOVRATNIH SREDSTAVA I KONTROLA NAMJENSKOG UTROŠKA SREDSTAVA**

Po iskorištenoj potpori korisnik je dužan Upravnom odjelu za gospodarstvo, regionalni razvoj i fondove Europske unije dostaviti pisano izvješće (obrazac SMŽ-INOV/18 - IZVJEŠĆE) s dokaznom dokumentacijom o utrošenim sredstvima (preslike računa, izvodi s bankovnog računa s kojim se potvrđuje izvršeno plaćanje, kupoprodajni ugovor, foto dokumentacija vezana za predmet potpore i dr.) do 31. listopada 2018. godine, a iznimno do 31. prosinca 2018. godine ukoliko se zbog objektivnih razloga mijenja vrsta odnosno namjena troškova, rokovi i sl., na temelju pisane zamolbe i obrazloženja korisnika potpore davatelj potpore će se očitovati o istom i izvijestiti korisnika potpore.

Računi kojima se dokazuje namjensko korištenje sredstava moraju biti iz tekuće godine i odnositi se na prihvatljive troškove iz ovog Projekta.

Nalog za plaćanje, kompenzacije i cesije ne prihvaćaju se kao dokaz o izvršenom plaćanju.

Računi kojima se dokazuje namjensko korištenje potpore ne smiju se koristiti za pravdanje drugih potpora koje dodjeljuje Sisačko-moslavačka županija i ostali davatelji državnih potpora.

Korisnici kojima su dodijeljena bespovratna sredstva dužni su ih koristiti namjenski u skladu s odredbama ovog Projekta, a Sisačko-moslavačka županija putem Upravnog odjela za gospodarstvo, regionalni razvoj i fondove Europske unije je dužna pratiti namjensko korištenje bespovratnih sredstava od strane korisnika.

Sisačko-moslavačka županija zadržava pravo kontrole namjenskog korištenja dodijeljenih bespovratnih financijskih sredstava i kod korisnika (uvidom u dostavljenu dokumentaciju i uvidom na licu mjesta).

Ukoliko se utvrdi nepravilnost korištenja bespovratne potpore sukladno ovom Projektu, Javnom pozivu, Zakonu o državnim potporama i ostalim važećim propisima, korisnik subvencija je dužan nenamjenski utrošena financijska sredstava ili neutrošena financijska sredstva vratiti u proračun Sisačko-moslavačke županije u rokovima utvrđenim Odlukom o povratu dodijeljenih financijskih sredstava koju donosi župan Sisačko-moslavačke županije.

Ukoliko korisnik potpore ne izvrši povrat sredstava Sisačko-moslavačka županija ima pravo podnijeti bjanko zadužnicu na prisilnu naplatu.